Zürich

Zürich je najväčšie mesto vo Švajčiarsku a hlavné mesto rovnomenného kantónu. 

Mesto je situované v rozmanitej krajine pri severnom konci Zürišského jazera. Má 366 tisíc obyvateľov (2004). Staré mesto leží na obidvoch stranách rieky Limmat, ktorá pramení v jazere. Zürich sa rozkladá  nad úrovňou hladiny mora na ploche . 

Je jedným zo 171 politických komún tvoriacich kantón. Metropola je spravovaná Mestským výborom (výkonný orgán, 9 členov) a Mestskou radou (zákonodarný orgán, 125 členov). Oba orgány sú volené občanmi každé 4 roky.

Vyššie a nižšie školy, vzdelanie a výskum sú na vysokej úrovni. Sídli tu taktiež ETH (Eidgenössische Technische Hochschule), dnes renomovaná polytechnika.

Dve švajčiarske veľkobanky (UBS a Credit Suise) majú svoje hlavné sídla asi v strede slávnej ulice Bahnhofstrasse na námestí Paradeplatz.

Aglomerácia má spolu s mestom 1,2 miliónov obyvateľov. S mestami Zürich a Winterthur je prepojená sieťou rýchlodráh, S-Bahn a ciest, ktoré sú napojené na sieť železníc, diaľnic a medzinárodné letisko Kloten. 

Bežná teplota v januári sa v meste pohybuje medzi −10 °C a +5 °C a 16 °C až 30 °C v júli.

 Osobnosti mesta 
 Ulrich Zwingli (* 1484† 1531), protestantský humanistický teológ a cirkevný reformátor 
 Conrad Gesner (* 1516† 1565), lekár, prírodovedec, bibliofil, botanik, lekárnik a klasický filológ
 Henry Fuseli (* 1741† 1825), maliar a kritik umenia
 Johann Heinrich Pestalozzi (* 1746† 1827), pedagóg a sociálny reformátor
 Gottfried Semper (* 1803† 1879), nemecký architekt
 Jonas Furrer (* 1805† 1861), politik a prvý prezident Švajčiarska
 Alfred Friedrich Bluntschli (* 1842† 1930), architekt
 Aurel Stodola (* 1859† 1942), slovenský fyzik a technik
 Paul Wernle (* 1872† 1939), protestantský teológ a historik
 Albert Einstein (* 1879† 1955), nemecko-švajčiarsko-americký teoretický fyzik
 Robert Julius Trumpler (* 1886† 1956), švajčiarsko-americký astronóm.
 Leopold Ružička (* 1887† 1976), chorvátsko-švajčiarsky chemik a profesor
 Fritz Blanke (* 1900† 1967), protestantský teológ a cirkevný historik
 Felix Bloch (* 1905† 1983), fyzik
 Elias Canetti (* 1905† 1994), britsko-rakúsky spisovateľ
 Max Frisch (* 1911† 1991), spisovateľ a architekt
 Werner Bischof (* 1916† 1954), fotograf a fotožurnalista
 Hans Aebli (* 1923† 1990), psychológ
 Justus Dahinden (* 1925), architekt
 Mario Adorf (* 1930), nemecký herec
 Niklaus Wirth (* 1934† 2024), informatik a profesor
 Ernst Ulrich von Weizsäcker (* 1939), nemecký biológ, environmentalista, politik a futurológ
 Bruno Ganz (* 1941† 2019), herec
 Anna Záborská (* 1948), slovenská lekárka, konzervatívna politička
 Hugo Bänziger (* 1956), ekonóm a bankár
 Heinz Günthardt (* 1959), tenista
 Beat Schlatter (* 1961), kabaretista, herec a scenárista
 Sofia Milosová (* 1969), švajčiarsko-americká herečka
 Mike Candys (* 1971), hudobný producent a DJ
 Celeste Buckingham (* 1995), slovenská speváčka a príležitostná herečka

 Partnerské mestá 
  Kchun-ming, Čína
  San Francisco, USA

 Galéria 

 Referencie 

 Pozri aj 
 Zoznam miest vo Švajčiarsku

 Iné projekty 

 Externé odkazy 
 Oficiálna stránka



Kategória:Hlavné mestá švajčiarskych kantónov
Kategória:Slobodné ríšske mestá